《有感再作三首》
宋代·王阮

出去梦中事，归来醉后醒。
外贫垂老佚，中乐放心宁。
花气窗前入，禽声枕上听。
自怜无此分，明日又飘零。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。